ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005306

ขอให้แก้ไขปัญหาความเดือดร้อนจากสุนัขจรจัด บริเวณภายในซอยประเสริฐมนูกิจ 23 แขวงจรเข้บัว เขตลาดพร้าว กรุงเทพมหานคร เนื่องจากผู้ร้องแจ้งว่าภายในซอยประเสริฐมนูกิจ 23 จะมีสุนัขจรจัดอาศัยอยู่ประมาณกว่า 10 ตัว ลักษณะเป็นสุนัขตัวใหญ่ (ไม่ทราบสายพันธ์ุที่แน่ชัด) โดยสุนัขฯ จะวิ่งไปมาอยู่ภายในซอยฯ และจะชอบอาศัยอยู่ในป่ารกร้างข้างทาง ซึ่งสุนัขจรจัด มักจะชอบวิ่งไล่รถอยู่ตลอดเวลา และล่าสุดเมื่อวันที่ 7 กุมภาพันธ์ 2566 ช่วงเวลาหลัง 12.00 น. ได้เกิดอุบัติเหตุรถจักรยานยนต์ประสานงานกับรถที่วิ่งสัญจรมา ซึ่งผู้ร้องเห็นเหตุการณ์ว่า สุนัขนั้นได้วิ่งไล่รถจักรยานยนต์ ทำให้รถจักรยานยนต์มีการขับเร็วขึ้นและเมื่อไปถึงทางออกหน้าปากซอยฯ จึงเกิดการประสานงานกับรถที่วิ่งสัญจรอยู่บนถนนทำให้มีผู้เสียชีวิต (ตามผู้ร้องแจ้ง) ซึ่งผู้ร้องเกรงว่า หากปล่อยสุนัขจรจัดไว้เช่นนี้ ก็อาจจะทำให้เกิดอันตรายขึ้นอีกได้ และมีประชาชนในพื้นที่ได้รับความเดือดร้อนจำนวนหลายหลังคาเรือน รวมไปถึงประชาชนท่านอื่นที่ต้องใช้เส้นทางนี้ในการสัญจรด้วย ประสบปัญหามาประมาณเกือบ 1 ปีแล้ว จึงประสงค์ให้หน่วยงานที่เกี่ยวข้องดำเนินการแก้ไขปัญหาในเรื่องดังกล่าวโดยด่วน เพื่อบรรเทาความเดือดร้อนให้กับประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata